AIŠKINAMASIS RAŠTAS

Dėl savivaldybės nekilnojamojo turto perdavimo pagal panaudos sutartis

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo viešosios įstaigos „Bendrystės centras“ (toliau – VšĮ) 2017 m. kovo 7 d. raštą Nr. 1 „Dėl prašymo perduoti panaudai viešajai įstaigai „Bendrystės centras“ nekilnojamąjį turtą“ ir visuomeninės organizacijos Giedraičių bendruomenės centro (toliau –VO) 2017 m. vasario 9 d. raštą Nr. S-3 „Dėl turto panaudos sutarties“, kuriais prašoma 10 metų panaudos teise perduoti savivaldybei nuosavybės teise priklausantį nekilnojamąjį turtą VšĮ ir VO įstatuose nurodytai veiklai vykdyti. VšĮ ir VO raštais įsipareigoja atlikti perduoto turto einamąjį ir kapitalinį remontus. Raštai pridedami.

Prašomas perduoti savivaldybei nuosavybės teise priklausantis ir šiuo metu Molėtų rajono savivaldybės administracijos patikėjimo teise valdomas turtas - Socialinės paramos centro pastatas, adresu: Molėtų r. sav., Inturkės sen., Inturkės k., Paplūdimio g. 2 ir bendruomenės pastatas, adresu: Molėtų r. sav., Giedraičių sen., Giedraičių mstl., Širvintų g. 16A, Molėtų rajono savivaldybės administracijos direktoriaus 2017 m. kovo 16 d. įsakymu Nr. B6-195 pripažintas nereikalingu Molėtų rajono savivaldybės administracijos funkcijoms vykdyti ir siūloma jį perduoti VšĮ ir VO įstatuose nurodytai veiklai vykdyti (įstatai pridedami).

Parengto sprendimo projekto tikslas – perduoti VšĮ ir VO 10 metų savivaldybei nuosavybės teise priklausantį nekilnojamąjį turtą pagal turto panaudos sutartis.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 8, 12 ir 13 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktas, 3, 4 dalys;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-40 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 5 punktas, 4.2, 4.4, 6.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – perduotas turtas bus naudojamas VšĮ ir VO įstatuose nurodytoms veikloms.

Neigiamų pasekmių nenumatoma.

**4. Priemonės sprendimui įgyvendinti**

Bus parengtos ir pasirašytos turto panaudos sutartys bei turto perdavimo – priėmimo aktai.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

 **6. Vykdytojai, įvykdymo terminai**

Molėtų rajono savivaldybės administracija.